Tukesilla ei ole toimivaltaa ottaa kantaa kuluttajan oikeuksiin tai korvausasioihin. Tee kuitenkin ilmoitus tuotteesta Tukesiin, niin Tukes pyrkii selvittämään, voiko tuotteesta aiheutua vaaraa muillekin.
Hyvitysasioissa ota aina ensin yhteyttä myyjään. Jos et pääse myyjän kanssa sopuun, käänny kuluttajaoikeusneuvojien puoleen.
Kuluttajan oikeuksista ja tavarassa olevan virheen hyvittämisestä säädetään kuluttajasuojalain (38/1978, KSL) 5-luvussa.
Jos viallinen tuote on aiheuttanut vahinkoja muille tavaroille kuin tuotteelle itselleen tai ihmisille, vahinkoja kärsinyt voi myös vaatia korvauksia vahingonkorvauslainsäädännön, esimerkiksi tuotevastuulain (694/1990), nojalla.